Točenie hlavy
Dobrý deň už týždeň sa mi točí hlava
A ťahá ma na zvracanie spravila som si tehotenský test ale vyšiel negatívny
Mešká mi menštruácia je to možné že stoho sa mi točí hlava?za skorú odpoveď vopred ďakujem
Dobrý deň.
Ďakujeme za Vašu otázku.
Točenie hlavy, závraty (odborne vertigo) sú označované ako stav nešpecifickej priestorovej dezorientácie a poruchy rovnováhy.
Závraty sú príznakom iného ochorenia, pričom vyvolávajúce príčiny sú rôzne. Môže sa jednať napríklad o choroby vnútorného ucha, nezávažnú funkčnú poruchu chrbtice, ale aj o závažnejšie neurologické či internistické ochorenia. Žiaľ v našej kompetencii nie je stanoviť presnú diagnózu ani potvrdiť prípadný súvis s meškajúcou menštruáciou. Na zistenie presnej príčiny závratov je  potrebné dôkladné lekárske vyšetrenie a následné nastavenie adekvátnej liečby.
Prajem pekný zvyšok dňa.
S pozdravom
Mgr. Barbora Bičanovská